2018. gada 23. oktobrī Rīkojums Nr. 540

Rīgā (prot. Nr. 49 29. §)

**Par apropriācijas pārdali**

1. Atbalstīt apropriācijas pārdali 2018. gadā no Labklājības ministrijas budžeta apakšprogrammas 20.01.00 "Valsts sociālie pabalsti" prognozētā līdzekļu atlikuma 1 035 000 *euro* apmērā (tai skaitā no bērna piedzimšanas pabalstam prognozētā līdzekļu atlikuma 1 031 641 *euro* apmērā un no pabalsta aizbildnim par bērna uzturēšanu prognozētā līdzekļu atlikuma 3359 *euro* apmērā) uz Izglītības un zinātnes ministrijas budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā" 2019. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2018. gadā, tai skaitā:

1.1.  475 000 *euro* pārskaitīšanai biedrībai "Latvijas Automobiļu federācija" 2019. gada FIA pasaules rallijkrosa čempionāta posma organizēšanas licences iegādei;

1.2.  360 000 *euro* pārskaitīšanai biedrībai "Latvijas Motosporta federācija" 2019. gada FIM pasaules čempionāta motokrosā posma organizēšanas licences iegādei;

1.3.  200 000 *euro* pārskaitīšanai biedrībai "Latvijas Motosporta federācija" 2019. gada FIM pasaules čempionāta spīdvejā posma organizēšanas licences iegādei un maksai par sacensību reģistrēšanu FIM kalendārā.

2. Izglītības un zinātnes ministrijai sadarbībā ar Labklājības ministriju normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Izglītības un zinātnes ministrs Kārlis Šadurskis